Forkilvosta kaprimulgo

Forkilvosta kaprimulgo (Hydropsalis forcipata) estas specio de kaprimulgoj en la kaprimulga familio Kaprimulgedoj. Ĝi estas unu el kvar specioj en la genron Hydropsalis. Ĝi troviĝas en plej nordorienta Argentino kaj Suda Brazilo.

Taksonomio kaj sistematiko
Kelkaj aŭtoroj asertis, ke la binomo Macropsalis creagra donita de Bonaparte en 1850 estas ĝusta, sed nun konsento estas, ke la specia epiteto forcipata havas prioritaton.Cleere, N. kaj E. de Juana (2020). Long-trained Nightjar (Macropsalis forcipata), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 11an de Oktobro, 2021

La Forkilvosta kaprimulgo antaŭe estis la sola specio lokita en la genron Macropsalis. Surbaze de la rezultoj de molekulgenetika studo de 2023 farita de Thiago Costa kaj kunlaborantoj, la specio nun estas lokita kun tri aliaj specioj en la genro Hydropsalis, kiun enkondukis en 1832 Johann Georg Wagler. La specio estas monotipa: neniu subspecio estas agnoskita.

Aspekto
La masklo de Forkilvosta kaprimulgo havas tre longajn eksterajn vostoplumojn, de kiuj la specio ricevas sian nomon. Ĝi estas 28 ĝis 31 cm longa, ekskludante tiujn plumojn, kiuj estas 48 ĝis 68 cm longaj. La supraj partoj de ambaŭ seksoj estas brunaj kun makuloj kaj strioj grizecbrunaj, flavbrunaj, sablokoloraj kaj cinamokoloraj. La flugiloj estas simile koloraj, sen la blanko, kiun havas aliaj en la familio Kaprimulgedoj. Ili havas larĝan flavbrunan aŭ sablokoloran kolumon sur la malantaŭa kolo kaj malfortan flavbrunan makulon sur la gorĝo. La brusto estas bruna kun flavbrunaj kaj sablokoloraj strioj kaj pektenoj, la ventro kaj flankoj estas flavbrunaj kun brunaj strioj. La longformaj vostoplumoj de la masklo havas larĝan blankan randon; la vosto de la ino estas pli malhela kaj multe pli mallonga.

Distribuado kaj habitato
La Forkilvosta kaprimulgo troviĝas en sudorienta Brazilo de Minas Gerais kaj Espírito Santo suden ĝis Rio Grande do Sul kaj en la plej nordorientan provincon de Argentino, nome provinco Misiones. Ĝi estis registrita kiel vaganta en Paragvajo.
Remsen, J. V., Jr., J. I. Areta, E. Bonaccorso, S. Claramunt, G. Del-Rio, A. Jaramillo, D. F. Lane, M. B. Robbins, F. G. Stiles, kaj K. J. Zimmer. Versio de 18a de Novembro 2024. Species Lists of Birds for South American Countries and Territories.  Alirita la 26an de Novembro, 2024 Ĝi loĝas en la interno kaj randoj de primara kaj sekundara arbaro kaj maldensarbaro. Laŭ alteco ĝi varias de marnivelo ĝis 1 800 m , kaj pli alte norde ol sude.

Kutimaro
Manĝado
La Forkilvosta kaprimulgo estis registrita manĝoserĉanta per atakoj de la tero, per akcipitrado de predo dumfluge, kaj per prenado de predo de folioj dumfluge. Ĝia dieto ne estas detala sed oni supozas, ke ĝi konsistas el insektoj.

Reproduktado
Oni supozas, ke la Forkilvosta kaprimulgo reproduktiĝas inter novembro kaj januaro en plejparto de sia teritorio. Maskloj faras amindumadon sur la tero levante sian voston en okulfrapa blanka "V". Ovoj estas demetitaj sur la tero sur folirubo sen konvencia nesto; la loko ofte estas ombrita de arbusto. La ino faras plejparton de la kovado.

Voĉo
Ambaŭ seksoj de longe Forkilvostaj kaprimulgoj faras "ripeteman, alttonan 'cip, cip, cip, cip' krion."

Statuso
La IUCN origine taksis la Forkilvostan kaprimulgon kiel Minacata, sed ekde 2004 ĝi klasifikis ĝin kiel Malplej Zorgigan. Ĝi estas diverse malofta, loke ofta, kaj ofta en malsamaj partoj de sia teritorio.

Vidu ankaŭ
 Forkovosta kaprimulgo

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Sudameriko
Kategorio:Birdoj de Brazilo